Uredba Sveta (ES) št. 355/2003

z dne 20. februarja 2003

o dovoljenju dodatka v krmi avilamicina

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1] in zlasti člena 9 Direktive,

ob upoštevanju naslednjega:

(1) Člen 2(aaa) Direktive 70/524/EGS zahteva dovoljenje za antibiotike, ki naj se povežejo z osebo, odgovorno za njihovo dajanje v promet.

(2) Člen 9 navedene direktive določa, da se lahko snov, povezana z osebo, odgovorno za njeno dajanje v promet, dovoli za obdobje desetih let, če so izpolnjeni vsi pogoji iz člena 3a navedene direktive.

(3) Ocena dokumentacije, predložene za pripravek antibiotika, opisanega v Prilogi k tej uredbi, kaže, da so pogoji iz člena 3a navedene direktive izpolnjeni, in se zato proizvod lahko vnese v poglavje I seznama dovoljenih dodatkov v krmi v skladu s členom 9t(b) navedene direktive. Ta seznam predvideva dodatke, dovoljene za obdobje deset let.

(4) Sporočilo Komisije julija 2001 o strategiji Skupnosti proti antimikrobski odpornosti določa elemente učinkovite politike proti antimikrobski odpornosti. Eden izmed teh elementov je prepoved uporabe antibiotikov v krmi kot pospeševalcev rasti od 1. januarja 2006.

(5) Komisija je predložila predlog za Uredbo Evropskega parlamenta in Sveta o dodatkih za uporabo v prehrani živali, ki predvideva postopno odpravljanje uporabe antibiotikov kot pospeševalcev rasti. Evropski parlament je med prvim branjem predloga podprl postopno odpravljanje. Svet je decembra 2002 dosegel politični sporazum z namenom sprejema skupnega stališča, ki predvideva prekinitev uporabe antibiotikov kot pospeševalcev rasti 1. januarja 2006. Trajanje dovoljenja, predvidenega s to uredbo, se bo zato verjetno zelo skrajšalo kot posledica sprejema nove uredbe, ki ureja uporabo dodatkov v prehrani živali.

(6) Stalni odbor za prehranjevalno verigo in zdravje živali ni podal pozitivnega mnenja, zato Komisija ne more sprejeti določb, predvidenih po postopku iz člena 23 navedene direktive –

SPREJELA NASLEDNJO UREDBO:

Člen 1

Dodatek avilamicin, ki spada v skupino "Antibiotiki", naveden v Prilogi, se dovoli za uporabo kot dodatek v prehrani živali pod pogoji, določenimi v Prilogi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. februarja 2003

Za Svet

Predsednik

G. Drys

[1] UL L 270, 14.12.1970, str. 1. Direktiva, kakor je bila nazadnje spremenjena z Uredbo Sveta (ES) št. 1756/2002 (UL L 265, 3.10.2002, str. 1).

--------------------------------------------------

PRILOGA

Registracijska številka dodatka | Ime in registracijska številka osebe, odgovorne za dajanje dodatka v promet | Dodatek (Trgovsko ime) | Sestava, kemijska formula, opis | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja za promet |

Mg/kg popolne krmne mešanice | Mg/kg popolne krmne mešanice |

Antibiotiki

E 717 | Eli Lilly and Company Ltd | Avilamicin: 200 g/kg (Maxus G200, Maxus 200)Avilamicin: 100 g/kg (Maxus G100, Maxus 100) | Sestava dodatka: Avilamicin: 200 g aktivnosti/kgSojino ali mineralno olje: 5 do 30 g/kgSojine luščine 1 kgAvilamicin: 100 g aktivnosti/kgSojino ali mineralno olje: 5 do 30 g/kgSojine luščine 1 kg | Purani | — | 5 | 10 | — | 20.1.2013 |

Aktivne snovi: C57-62H82-90Cl1-2O31-32CAS Številka avilamicina A: 69787-79-7CAS Številka avilamicina B: 73240-30-9Mešanica oligosaharidov iz skupine ortosomicinov, ki jih proizvaja Streptomyces viridochromogenes, (NRRL 2860) v obliki granul. |

Sestava dodatka: Avilamicin A: ≥60 %Avilamicin B: ≤18 %Avilamicin A + B: ≥70 %Drugi avilamicini: ≤6 % |

--------------------------------------------------